Dødsfall i Sarpsborg var ikke drap
Den avdøde, en mann i 40-årene, ble obdusert tirsdag. Han ble funnet død i en leilighet i Sarpsborg mandag morgen, og politiet har etterforsket saken som et mistenkelig dødsfall. Den foreløpige obduksjonsrapporten var klar tirsdag ettermiddag. Den gir ikke grunnlag for å utvide saken til en drapsetterforskning, skriver politiet i en pressemelding.
Politiet i Østfold finner ingen grunn til å drapsetterforske mandagens mistenkelige dødsfall i Sarpsborg.